Ֆեհմի Մերթ Գյունոք

**Ֆեհմի Մերթ Գյունոք** (, ), թուրք ֆուտբոլիստ, «Բեշիքթաշ» ակումբի և թուրքիայի հավաքականի դարպասապահ։

## Ակումբային կարիերա
Գյունոքն իր կարիերան սկսել է 2000 թվականին «Կոջաելիսպորի» երիտասարդական թիմում։ Մեկ տարի անց տեղափոխվել է «Ֆեներբահչեի» պահեստային կազմ, որտեղ մինչև 2009 թվականը հանդես է եկել տարբեր տարիքի պատանեկան թիմերում, երբ մարզչի կողմից տեղափոխվել է հիմնական թիմ։ Մերթը դարձել է թիմի երրորդ դարպասապահը՝ Վոլքան Դեմիրելից ու Վոլքան Բաբաջանից հետո։  Նոր մրցաշրջանի նախապատրաստական շրջանակներում ընկերական խաղերում Բաբաջանը երկու խաղում բաց է թողել 7 գնդակ, և «Գենկի» դեմ խաղում մարզիչը Գյունոկին հնարավորություն է տվել իրեն դրսևորելու, որը պահպանվել է  առանց գոլ բաց թողնելու։ 2010 թվականի օգոստոսի 15-ին «Անթալյասպորի» դեմ խաղում տեղի է ունեցել Մերթի նորամուտը Թուրքիայի Սուպերլիգայում, երկրորդ խաղակեսում նա փոխարինել է վնասվածք ստացած Վոլքան Դեմիրելին։ Հաջորդ երկու խաղերում Տրաբզոնսպորի և Մանիսպորի դեմ բաց է թողել 5 գնդակ: Մրցաշրջանի արդյունքներով Գյունոկը դարձել է Թուրքիայի չեմպիոն «Կանարեեկի» կազմում:

thumb|left|Մերթ Գյունոկը «Ֆեներբահչեում» ելույթների ժամանակ.2012/13 մրցաշրջանի սկզբում Դեմիրելը կրկին վնասվածք է ստանում, և դարպասներում տեղը զբաղեցնում է Մերթը։ Թուրքիայի Սուպերգավաթի մրցաշրջանի առաջին խաղում՝ «Գալաթասարայից» սկզբունքային մրցակիցների դեմ Գյունոկը բաց է թողնում 3 գնդակ, իսկ նրա թիմը պարտվում է 3:2 հաշվով։ 2012 թվականի օգոստոսի 21-ին Մերտը դեբյուտ է կատարում միջազգային ասպարեզում՝ ՈւԵՖԱ-ի Չեմպիոնների լիգայի փլեյ-օֆֆի որակավորման փուլի խաղում մոսկովյան «Սպարտակի» դեմ, որտեղ բաց է թողնում երկու գնդակ, իսկ Ֆեներբահչեն պարտվում է 2:1 հաշվով։ Հետագայում Գյունոկը այդպես էլ մնաց Դեմիրելի փոխարինողը և ընդհանուր առմամբ ակումբում վեց մրցաշրջանի ընթացքում մասնակցել է  միայն առաջնության 25 խաղերին, այնուամենայնիվ թիմի հետ դարձել է Թուրքիայի կրկնակի չեմպիոն, ինչպես նաև երկու անգամ նվաճել է  Թուրքիայի գավաթը և Սուպերգավաթը: 2015 թվականի ամռանը պայմանագրի ավարտից հետո «Ֆեներբահչեն» չի առաջարկել Գյունոկին երկարաձգել պայմանագիրը, և դարպասապահը լքել է իր հարազատ ակումբը 16 տարի այնտեղ անցկացնելուց հետո:

2015 թվականի հունիսի վերջին Գյունոկը կնքել է եռամյա պայմանագիր Սուպերլիգայի մեկ այլ ակումբի՝ «Բուրսասպորի» հետ։ Այս ակումբում նա նույնպես չի կարողացել դառնալ հիմնական դարպասապահ՝ մրցակցությունը զիջելով Հարուն Տեկինին, ինչի պատճառով երկրորդ մրցաշրջանում առաջնությունում չի խաղացել ոչ մի խաղ, դուրս գալով միայն գավաթային հանդիպումներում: Այդ պատճառով 2017 թվականի ամռանը նա տեղափոխվել է «Իստանբուլ Բաշակշեհիր»: Նոր ակումբի կազմում Գյունոկը նախ դարձյալ դարձել է Վոլքան Բաբաջանի պահեստայինը և թիմի հետ իր առաջին մրցաշրջանում խաղացել է միայն Թուրքիայի գավաթում և Եվրոպա լիգայում, սակայն 2018/19 մրցաշրջանից նրան հաջողվել է դուրս մղել Վոլքանին և դառնալ թիմի հիմնական դարպասապահը: 2020 թվականի հունիսի 13-ի դրությամբ ազգային առաջնությունում  անց է կացրել 66 խաղստամբուլյան թիմի կազմում։

2021 թվականի օգոստոսի 15-ին տեղափոխվել է «Բեշիկթաշ» ակումբ:

## Միջազգային կարիերա
2012 թվականի մայիսի 24-ին Մերթը դեբյուտ է կատարել Թուրքիայի հավաքականում, Վրաստանի հավաքականի դեմ ընկերական խաղում։

### Հանդիպումներ հավաքականի կազմում
Տվյալներն ըստ 2012 թվականի օգոստոսի 21-ի՝

## Ձեռքբերումներ
 **[[Ֆեներբահչե ՖԱ|Ֆեներբահչե]]**
* Թուրքիայի չեմպիոն (2)՝ 2010/11, 2013/14
* Թուրքիայի առաջնության արծաթե մեդալակիր (2)՝ 2011/12, 2012/13
* Թուրքիայի գավաթի հաղթող (2)՝ 2011/12, 2012/13
* Թուրքիայի սուպերգավաթի հաղթող (2)՝ 2009, 2014
 **[[Իստանբուլ Բաշակշեհիր]]**
* Թուրքիայի չեմպիոն՝ 2019/20

## Ծանոթագրություններ

 
Կատեգորիա:Բեշիկթաշի ֆուտբոլիստներ
Կատեգորիա:Բուրսասպորի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Իստանբուլ Բաշակշեհիրի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆեներբահչեի ֆուտբոլիստներ